Kapitan Maurisijo Chosė Tročė
Kapitan Maurisijo Chosė Tročė (isp. Capitán Mauricio José Troche) – miestelis pietryčių Paragvajuje, Gvairos departamento šiaurėje. Pro miestelį eina kelias Mbokajati-Blas Garajus. Gyventojų skaičius visoje apygardoje: 9539 (2002 m.). Svarbiausias verslas – cukranendrių auginimas. Veikia bioetanolio gamykla. Taip pat auginama medvilnė, matė, tabakas, vynuogės, kviečiai, verčiamasi gyvulininkyste. Vystomas kaimo turizmas. Veikia šokių mokykla, vystomi liaudies amatai.